CELEX: 62011TN0111
Language: lt
Date: 2011-02-21 00:00:00
Title: Byla T-111/11: 2011 m. vasario 21 d. pareikštas ieškinys byloje ClientEarth prieš Komisiją

30.4.2011   
            
            
               LT
            
            
               Europos Sąjungos oficialusis leidinys
            
            
               C 130/16
            
         2011 m. vasario 21 d. pareikštas ieškinys byloje ClientEarth prieš Komisiją
   (Byla T-111/11)
   2011/C 130/29
   Proceso kalba: anglų
   
      Šalys
   
   
      Ieškovė: ClientEarth (Londonas, Jungtinė Karalystė), atstovaujama advokato P. Kirch
   
      Atsakovė: Europos Komisija
   
      Ieškovės reikalavimai
   
   
               —
            
            
               Pripažinti, kad Komisija pažeidė Orhuso konvenciją dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais;
            
         
               —
            
            
               Pripažinti, kad Komisija pažeidė Reglamentą Nr. 1367/2006 (1);
            
         
               —
            
            
               pripažinti Komisiją pažeidus Reglamentą Nr. 1049/2001 (2);
            
         
               —
            
            
               panaikinti implicitinį sprendimą pagal Reglamento Nr. 1049/2001 8 straipsnio 3 dalį, kuris reiškia, kad Komisija neatsakė per nustatytus terminus į pareiškėjų kartotinę paraišką, pagal kurią Komisija nepateikė prašomų dokumentų; ir
            
         
               —
            
            
               nurodyti Komisijai atlyginti ieškovės ir bet kurių į bylą įstojusių šalių išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi septyniais pagrindais.
   
               1.
            
            
               Pirmuoju ieškinio pagrindu teigiama, kad ginčijamu sprendimu pažeistos Reglamento Nr. 1049/2001 8 straipsnio 1 ir 2 dalys, nes per nustatytus terminus nebuvo atsakyta į ieškovės kartotinę paraišką ir nebuvo nurodytos išsamios to priežastys.
            
         
               2.
            
            
               Antruoju ieškinio pagrindu teigiama, kad ginčijamu sprendimu pažeidžiamos Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais 4 straipsnio 1, 2 ir 4 dalys, nes ieškovei nebuvo leista susipažinti su prašomomis atitikties tikrinimo studijomis ir įgyvendinimo veiksmų planais bei nebuvo nurodytos išsamios to priežastys. Ginčijamu sprendimu taip pat pažeidžiama Reglamento Nr. 1367/2006 6 straipsnio 1 dalis, nes Reglamento Nr. 1049/2001 4 straipsnyje numatytos išimtys nebuvo aiškinamos siaurai.
            
         
               3.
            
            
               Trečiuoju ieškinio pagrindu teigiama, kad ginčijamu sprendimu pažeistas Reglamento Nr. 1367/2006 4 straipsnio 2 dalies b punktas, nes prašoma informacija nebuvo paskelbta Komisijos registruose.
            
         
               4.
            
            
               Ketvirtuoju ieškinio pagrindu teigiama, kad ginčijamu sprendimu pažeistas Reglamento Nr. 1367/2006 7 straipsnis, nes ieškovė nebuvo informuota, į kurį generalinį direktoratą ji turėtų kreiptis, prašydama susipažinti su dokumentais, susijusiais su direktyvomis 1998/81/EB (3) ir 2001/18/EB (4), arba jos prašymas nebuvo perduotas atitinkamam generaliniam direktoratui.
            
         
               5.
            
            
               Penktuoju ieškinio pagrindu teigiama, kad ginčijamu sprendimu pažeista Reglamento Nr. 1049/2001 4 straipsnio 2 dalies trečioji įtrauka, nes ieškovei nebuvo leista susipažinti su prašomomis atitikties tikrinimo studijomis ir įgyvendinimo veiksmų planais. Prašomų dokumentų atskleidimas nebūtų pakenkęs 4 straipsnio 2 dalyje nurodytų tyrimų apsaugai ar trukdęs tinkamai vykdyti procedūras dėl galimų pažeidimų pagal SESV 258 straipsnį. Ginčijamu sprendimu pažeista Reglamento Nr. 1049/2001 4 straipsnio 6 dalis, nes nebuvo leista iš dalies susipažinti su prašomais dokumentais.
            
         
               6.
            
            
               Šeštuoju ieškinio pagrindu teigiama, kad ginčijamu sprendimu pažeista Reglamento Nr. 1049/2001 4 straipsnio 3 dalies antroji pastraipa. Prašomų dokumentų atskleidimas nebūtų rimtai pakenkęs Komisijos sprendimų priėmimo procesui.
            
         
               7.
            
            
               Septintuoju ieškinio pagrindu teigiama, kad ginčijamu sprendimu pažeista Reglamento Nr. 1049/2001 4 straipsnio 2 dalies paskutinioji įtrauka ir 3 dalis, nes nebuvo išnagrinėta, ar atskleidimo reikalauja viršesnis viešasis interesas, ir nebuvo išsamiai išdėstytos tokio atsisakymo priežastys.
            
         
      (1)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, p. 13).
   
      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).
   
      (3)  1998 m. spalio 26 d. Tarybos Direktyva 98/81/EB, iš dalies keičianti Direktyvą 90/219/EEB dėl riboto genetiškai modifikuotų mikroorganizmų naudojimo (OL L 330, p. 13; 2004 m. specialusis leidimas lietuvių k., 15 sk., 4 t., p. 71).
   
      (4)  2001 m. kovo 12 d. Europos Parlamento ir Tarybos direktyva 2001/18/EB dėl genetiškai modifikuotų organizmų apgalvoto išleidimo į aplinką ir panaikinanti Tarybos direktyvą 90/220/EEB (OL L 106, p. 1; 2004 m. specialusis leidimas lietuvių k., 15 sk., 6 t., p. 77).